钦定古今图书集成/明伦汇编/人事典/第063卷 > 新论 > 《通塞》
## 钦定古今图书集成/明伦汇编/人事典/第063卷 > 新论 > 《通塞》

命有否泰，遇有屈伸。否与泰相翻，屈与伸殊贯。邀《泰》
遇伸，不尽叡智；遭《否》会屈，不专肤蔽。何者？《否》《泰》由命，
屈伸在遇也。命至于屈，才通理壅；遇及于伸，才壅迹
通。通之来也，非其力所招；壅之至也，非其智所回。势
苟就壅，则口目双掩；遇必属通，则声眺俱明。故处穴
大呼，声郁数仞；顺风长叫，响通百里。入井望天，不过
“圆盖，登峰眺目，极于烟际，向在井穴之时，声非卒嘎，
目非暴昧，而闻见局者，其势壅也；及其乘风蹈峰，声
非孟贲，目非《离娄》，而响彻眺远者，其势通也。买臣忍
饥而行歌，王章苦寒而坐泣，苏秦握锥而愤懑，班超
执笔而慷慨，当彼四子，势屈之时，容色黧黑，神情沮
忸，言为瓦砾，行成狂狷，发露心忧，影”销貌悴，引叹而
雷转，喷气则云涌。如骐骥之伏于盐车，元猿之束于
笼圈，非无千里之𫘝，万仞之捷，然而不异羸钝者无所肆其巧也。何异处穴而望声彻，入井而欲睇博哉！
及其势伸志得，或佩锦而还乡，或声玉于廊庙，或合
纵于六国之内，或悬旌于昆仑之外。当斯之时也，容
彩光焲，神气开发，言成金玉，行为世则，乘肥衣轻，怡
然自得，漂若轻鸥之汎长波，沛若吞舟之飏大壑，何
异顺风而纵声，登峰而长矖？人犹是也，而昔如彼，今
如此者，非谓昔愚而今贤，故丑而新美，壅之与通也。
水之性清，动壅以堤，则波纽而气腐。决之使通，循势
而行，从涧而转，虽有朽骸烂卉，不能污也。非水之性
异，通之与壅也，人之通犹水之通也。德如寒泉，假有
沙尘，弗能污也。以是观之，通塞之路，与荣悴之容，相
去远矣。